钦定古今图书集成/明伦汇编/氏族典/第039卷 > 江宁祖〈弟宁宗〉
## 钦定古今图书集成/明伦汇编/氏族典/第039卷 > 江宁祖〈弟宁宗〉

按《泰宁县志》：“宁祖、宁宗兄弟，中隅人。正统十三年，同
奉父母避寇于登云砦，日久食乏，祖出求粮，为贼所
获，索财不得，欲杀之。宗闻即奔兄所，愿代其死。祖曰：
‘吾有子，虽死不为无后，弟可亟归，善养父母，抚吾妻
子为幸也’。宗曰：‘吾无能，兄若死，不唯父母失望，嫂侄
亦无所托’。相让久之，坚不从，宗乃绐贼曰：‘吾家资财
悉掌于嫂，须兄往取方可得’。”贼听祖归。逾日未至，宗
遂被害。